2022. július 19-én benyújtott kereset – Hofmeir Magnetics kontra EUIPO – Healthfactories (Hofmag)
(T-452/22. sz. ügy)
A keresetlevél nyelve: angol
Felek
Felperes: Hofmeir Magnetics Ltd (Witney, Egyesült Királyság) (képviselő: S. Baur ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Healthfactories GmbH (Saaldorf-Surheim, Németország)
Az EUIPO előtti eljárás adatai
A vitatott védjegy bejelentője: a fellebbezési tanács előtti eljárásban részt vevő másik fél
A vitatott védjegy: a Hofmag európai uniós szóvédjegy bejelentése – 18 107 493. sz. európai uniós védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO ötödik fellebbezési tanácsának 2022. május 3-án hozott határozata (R 1367/2021-5. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot;
az EUIPO-t kötelezze a költségek viselésére, ideértve a fellebbezési eljárásban felmerült költségeket is.
Jogalapok
A felperes lajstromozatlan HOFMAG védjegyének téves korlátozása egy olyan megjelölés alapján, amely nem felel meg az (EU) 2017/1001 európai parlamenti és tanácsi rendelet 8. cikke (4) bekezdése értelmében vett „a helyi jelentőségűt meghaladó mértékű” kritériumnak;
a „Hofmag” megjelölés kereskedelmi megjelölésként [az (EU) 2017/1001 európai parlamenti és tanácsi rendelet 8. cikke (4) bekezdése értelmében releváns megjelölésként] való figyelembevételének elmulasztása Németország/Ausztria tekintetében.
____________